వి. డి. సతీశన్

వడస్సేరి దామోదరన్ సతీశన్ (జననం 31 మే 1964) భారతదేశానికి చెందిన రాజకీయ నాయకుడు. ఆయన 15వ కేరళ శాసనసభలో 22 మే 2021 నుండి ప్రతిపక్ష నాయకుడిగా పని చేస్తున్నాడు.

2021 కేరళ శాసనసభ ఎన్నికల తర్వాత కాంగ్రెస్ నాయకుడు రమేష్ చెన్నితాల తర్వాత సతీశన్ ప్రతిపక్ష నాయకుడిగా ఉన్నాడు. ఆయన కేరళ ప్రదేశ్ కాంగ్రెస్ కమిటీ ఉపాధ్యక్షుడిగా కూడా పని చేస్తున్నాడు. 

జననం, విద్యాభాస్యం
వీ.డీ. సతీశన్  31 మే 1964న కె. దామోదర మీనన్, వి. విలాసిని అమ్మలకు ఎర్నాకుళం జిల్లాలోని నెట్టూరులో జన్మించాడు.Hindustan Pages అయన తన ప్రాథమిక విద్యను పనంగాడ్ హైస్కూల్ నుండి, అండర్-గ్రాడ్యుయేషన్, సేక్రేడ్ హార్ట్ కాలేజ్, తేవరా నుండి పోస్ట్-గ్రాడ్యుయేషన్ ఇన్ సోషల్ వర్క్ (MSW) రాజగిరి కాలేజ్ ఆఫ్ సోషల్ సైన్సెస్ నుండి పూర్తి చేశాడు. సతీశన్  కేరళ లా అకాడమీ లా కాలేజీ నుండి తన బ్యాచిలర్ ఆఫ్ లాస్ (ఎల్‌ఎల్‌బీ), తిరువనంతపురంలోని ప్రభుత్వ న్యాయ కళాశాల నుండి మాస్టర్ ఆఫ్ లాస్ (ఎల్‌ఎల్‌ఎం) పూర్తి చేశాడు. సతీశన్ కేరళ హైకోర్టులో న్యాయవాదిగా పని చేశాడు.

వివాహం
వీ.డీ. సతీశన్ ఆర్. లక్ష్మి ప్రియను వివాహం చేసుకున్నాడు, ఈ దంపతులకు కుమార్తె ఉన్నిమయ ఉంది.    

రాజకీయ జీవితం
సతీశన్ 1986-1987 కాలంలో మహాత్మా గాంధీ యూనివర్సిటీ యూనియన్‌కు చైర్మన్‌గా ఆ తరువాత నేషనల్ స్టూడెంట్స్ యూనియన్ సెక్రటరీగా కూడా పని చేశాడు. 
సతీశన్ కేరళ హైకోర్టులో న్యాయవాదిగా ప్రాక్టీస్ చేస్తున్నప్పుడు 2001లో తొలిసారిగా పరవూరు శాసనసభ నియోజకవర్గం నుండి కేరళ శాసనసభకు ఎన్నికయ్యాడు.
2006 కేరళ అసెంబ్లీ ఎన్నికలలో పరవూరు నియోజకవర్గంలో కె.ఎం దినకరన్‌పై గెలిచి రెండోసారి ఎమ్మెల్యేగా ఎన్నికయ్యాడు.
2011లో కమ్యూనిస్ట్ పార్టీ ఆఫ్ ఇండియాకు చెందిన పన్నయన్ రవీంద్రన్‌ను 11349 ఓట్లతో ఓడించి మళ్లీ కేరళ శాసనసభకు ఎన్నికయ్యాడు.
2016లో భారత కమ్యూనిస్టు పార్టీకి చెందిన శారదా మోహన్‌పై 20,634 ఓట్ల తేడాతో పరవూరు శాసనసభ నియోజకవర్గం నుండి ఎమ్మెల్యేగా తిరిగి ఎన్నికయ్యాడు. అతను 12వ అసెంబ్లీలో భారత జాతీయ కాంగ్రెస్ చీఫ్ విప్‌గా పని చేశాడు .
2021లో కమ్యూనిస్ట్ పార్టీ ఆఫ్ ఇండియాకు చెందిన ఎం.టి నిక్సన్‌ను 21,301 ఓట్ల తేడాతో ఓడించడం ద్వారా పరవూరు శాసనసభ నియోజకవర్గం నుండి ఐదవసారి మళ్లీ కేరళ శాసనసభకు ఎమ్మెల్యేగా ఎన్నికయ్యాడు.
22 మే 2021న కాంగ్రెస్ వర్కింగ్ కమిటీ 15వ కేరళ శాసనసభలో వీ.డీ. సతీశన్‌ను ప్రతిపక్ష నాయకుడిగా ప్రకటించింది.
మూలాలు

వర్గం:భారత జాతీయ కాంగ్రెస్ నాయకులు